ನಾನು ಸುಳ್ಳು ಹೇಳುತ್ತಲೇ ಇರಲು ಆಗಲ್ಲ.
ಹೌದು, ನಿನ್ನಿಂದ ಆಗುತ್ತೆ.
ವೈಸ್ ನನ್ನನ್ನು ಹಿಂಬಾಲಿಸದೆ ಸುಮ್ಮನೆ ಬಿಡುವಂತೆ ನೀನು ಹೇಳಬೇಕು.
ಏನಿದು!
ನೀನು ಮತ್ತೆ ಅವಳ ಹತ್ತಿರ ಸುಳಿದರೆ, ನಿನ್ನ ಕಥೆ ಮುಗಿಸಿಬಿಡುತ್ತೇನೆ!
ಇತ್ತೀಚೆಗೆ ನನಗೆ ಸರಿಯಾಗಿ ನಿದ್ರೆ ಬರುತ್ತಿಲ್ಲ.
ನೀನು ಏನು ಆಲೋಚಿಸುತ್ತಿದ್ದೆ?
ನಾನು ಅದನ್ನು ಪತ್ರದಲ್ಲಿ ಬರೆಯಲು ನೋಡಿದೆ.
ಆತ ಇದನ್ನು ತೆರೆದು ನೋಡುವನೇ?
ಶೇನ್‌ಗೆ ನಾನು ಗೊತ್ತು.
ನಾನು ಅದನ್ನು ಜೋರಾಗಿ ಓದುತ್ತೇನೆ. ಮತ್ತು ಮುಂದಿನ ತೀರ್ಮಾನ ಅವನ ಕೈಯಲ್ಲಿದೆ.
ಆಲಿವರ್ ಸೇಂಟ್ ಲೆಡ್ಜರ್ ನನ್ನ ತಂಗಿಯೊಂದಿಗೆ ವಾಸಿಸುತ್ತಿದ್ದಾನೆ.
ಮೇಗನ್?
ಅವನಿಗೆ ಕರೆ ಮಾಡು. ನೀನು ಸರಿಪಡಿಸಲೇಬೇಕಾದ ಕೆಲವು ಮೂರ್ಖತನದ ತಪ್ಪುಗಳನ್ನು ಆಕೆ ಮಾಡಿದ್ದಾಳೆ.
ಆಲಿವರ್? ಅವಳು ಮೇಗನ್ ಮಾರ್ಟಿನ್.
ಟ್ರಾಸ್ಲ್ರ್ ಸೈಕೋಥೆರಪಿ
ಅವಳು ಮತ್ತು ಅವಳ ಇಡೀ ಕುಟುಂಬವೇ ಹುಚ್ಚರು.
ನನ್ನನ್ನು ಕ್ಷಮಿಸು.
ನಿನ್ನ ಅಣ್ಣ ಯಾವುದೇ ತಪ್ಪು ಮಾಡಿರಲಿಲ್ಲ. ಮಾಡಿದವನು ನಾನು.
ನೀನದನ್ನು ನನಗೆ ಹೇಳುವುದು ನನಗೆ ಬಹಳ ಅಗತ್ಯವಿತ್ತು.
ಮತ್ತು ನಿನ್ನನ್ನು ಅಷ್ಟೊಂದು ಪ್ರೀತಿಸುವೆ.
ನಿನ್ನನ್ನು ಅಷ್ಟೊಂದು ಪ್ರೀತಿಸುವೆ.
ನಮಗೆ ಅನಿಸುತ್ತಾ, ಮೇಗನ್ ಮಾರ್ಟಿನ್ ಅಲಿಯಾಸ್ ಸಿಯಾರ ವೈಸ್ ಜಗತ್ತಿನಲ್ಲಿ ಎಲ್ಲೋ
ಆಲಿವರ್ ಕೆನಡಿಯ ಜೊತೆಗೆ ಅಥವಾ ಒಬ್ಬಳೇ ಇದ್ದಾಳೆಂದು?
137 ದಿನಗಳ ಹಿಂದೆ
ಜಪ್ತಿಗೂ ಮುನ್ನ ಸಂಧಾನದ ಬಗ್ಗೆ ಆ ವ್ಯಕ್ತಿಯ ಬಳಿ ನೀನು ಕೇಳಿದೆಯಾ ಅಥವಾ…
ಆಸ್ತಿ ಜಪ್ತಿ ಮಾಡುವ ಉದ್ದೇಶದ ಸೂಚನೆ
ಅದರ ಅರ್ಥವೇನೆಂದೂ ನನಗೆ ತಿಳಿದಿಲ್ಲ.
ಬ್ಯಾಂಕ್ ನಮಗೆ ಏನಾದರೂ ಪರಿಹಾರ ಕಂಡುಕೊಳ್ಳಲು ಅವಕಾಶ ನೀಡಬೇಕಿತ್ತು,
ಅವರು ಮನೆಯನ್ನು ಹರಾಜಿಗೆ ಇಡುವ ಮೊದಲು.
ಬ್ಯಾಂಕಿನವರು ಅಂಥ ವಿಷಯದಲ್ಲಿ ಬಹಳ ಉದಾರವಂತರಲ್ಲವೇ!
ಇದು ಉದಾರತೆಯ ವಿಷಯವಲ್ಲ, ಅಮ್ಮ, ಇದು ಕಾನೂನು. ಹಾಗಾಗಿ…
ನಾಟಿಂಗ್ ಹಿಲ್‌ನ ವುಲ್ಫ್ ಗ್ರೇ ಬಳಿ ಆಲಿವರ್
ಜನರನ್ನು ಬೀದಿಪಾಲು ಮಾಡುವುದರಲ್ಲೇ ಅವರಿಗೆ ಖುಷಿ.
ಅದು ನಿಜವಲ್ಲ.
ಅವರ ಪರವಾಗಿ ವಾದ ಮಾಡುವುದನ್ನು ನಿಲ್ಲಿಸುವೆಯಾ?
ಆತ ಸ್ಯಾನ್ ಫ್ರಾನ್ಸಿಸ್ಕೋದಲ್ಲಿಲ್ಲ ಎಂಬ ವದಂತಿ ವದಂತಿಯಲ್ಲ. ಬಾಸ್ಟನ್‌ನಲ್ಲಿದ್ದಾನೆ.
ಮನೆ ಅವರ ಪಾಲಾಗುತ್ತಿದೆ. ನಾವೆಲ್ಲಿಗೆ ಹೋಗುವುದು?
ಅತ್ಯಮೂಲ್ಯ ಆಟಗಾರ ಶೇನ್ ಮಾರ್ಟಿನ್
ಆಲಿವರ್ ಸೇಂಟ್ ಲೆಡ್ಜರ್
"ಟಿಕೆಟ್ ಕೊಳ್ಳಿ, ಪ್ರಯಾಣ ಕೈಗೊಳ್ಳಿ…" ಹಂಟರ್ ಎಸ್. ಥಾಂಪ್ಸನ್
56 ಡೇಸ್
ಟುಡೇ
ಲೈನಸ್ ಇದನ್ನು ಮಾಡಿದ್ದು.
ಅವನೇ ಎಂದು ನನಗೆ ಗೊತ್ತು.
ನೀನು ಅವನ ಮುಖ ನೋಡಿದೆಯಾ?
ಇಲ್ಲ. ಆದರೆ ಅದು ಅವನ ಕಾರು.
ಕಳೆದ ವರ್ಷ ಜಾತ್ರೆ ಮೈದಾನದಲ್ಲಿ ನಡೆದ ಗುಂಡಿನ ದಾಳಿ ಪ್ರಕರಣದಲ್ಲಿದ್ದ ಕಾರು ಅದೇ.
ನಾನು ಅವನನ್ನು ಕಂಡಿದ್ದು ಆಗಲೇ.
ಅವನು ಅದನ್ನು ಮಾಡಿಲ್ಲ ಎಂದು ಹೇಳಿದ್ದ, ಆದರೆ ಮಾಡಿದದ್ದು ಅವನೇ… ಎಂದು ಅವನ ನಡೆ ಹೇಳುತ್ತಿತ್ತು.
ಈ ಬಾರಿ, ಗುಂಡು ಹೊಡೆದವನು ಕೆಲಸಕ್ಕೆ ಆಯ್ದುಕೊಂಡ ಆಯುಧ ಸರಿಯಾಗಿರಲಿಲ್ಲ.
ಆತ 'ದಿ ಕ್ರಾಸಿಂಗ್ಸ್'ನಲ್ಲಿ ಮಕ್ಕಳಿಗೆ ಡ್ರಗ್ಸ್ ಮಾರುತ್ತಿದ್ದಾನೆಂದು ಈಗ ನನಗೆ ಹೇಳುತ್ತಿದ್ದೀಯಾ?
ಹಾಂ. ಹೌದು, ಅವನು ಮಾರುತ್ತಾನೆ. ಆದರೆ ವಿಷಯ ಅದಲ್ಲ.
ಇದ್ಯಾವುದೂ ಆ ಕೇಸ್‌ಗೆ ಸಂಬಂಧಿಸಿದ್ದಲ್ಲ, ಕಾರ್ಲ್.
ಅವನು ನನ್ನನ್ನು ಸಾಯಿಸಲಿದ್ದಾನೆ. ನಾನು ಎಂತಹ ದಡ್ಡಿ!
ಇಲ್ಲ. ಇಲ್ಲ, ಹಾಗೆ ಹೇಳಬೇಡ. ನೀನು ದಡ್ಡಿಯಲ್ಲ.
ಶವಪರೀಕ್ಷಕರ ಕರೆ ಬಂತು.
ರೇರ್ಡಾನ್.
ಹಾಂ, ನಾವು ಅಲ್ಲಿಗೆ ಬರುತ್ತೇವೆ.
ಪ್ರಾಥಮಿಕ ಮರಣೋತ್ತರ ಪರೀಕ್ಷೆ ನಾಳೆ ಬೆಳಿಗ್ಗೆ 8:00 ಗಂಟೆಗೆ ಸಿದ್ಧವಾಗುತ್ತದೆ.
ಮಿಚ್, ಬಂದು ರೇರ್ಡಾನ್‌ಳನ್ನು ಕರೆದೊಯ್ಯಿ.
ನೀನು ಅಲ್ಲಿಗೆ ತಲುಪಿದ ಮೇಲೆ ಮನೆ ಪೂರ್ತಿ ತಪಾಸಣೆ ಮಾಡು.
ಆಮೇಲೆ ನೀನು ಫ್ರೆಡ್ಡಿಗೆ ಕರೆ ಮಾಡು, ರಾತ್ರಿಯಿಡೀ ಮನೆ ಮೇಲೆ ನಿಗಾ ಇಡಲು ಅವನಿಗೆ ಹೇಳು.
-ಇಲ್ಲ, ನನಗೆ ಅದರ ಅಗತ್ಯವಿಲ್ಲ. -ಇಲ್ಲ, ಕೇಳು… ನಿನಗೆ ಅದರ ಅಗತ್ಯವಿದೆ.
ಬನ್ನಿ.
ಧನ್ಯವಾದಗಳು.
ಡೇ 34
ಹಾಗಾದರೆ ಈಗ ನಿನ್ನನ್ನು ಮೇಗನ್ ಎಂದು ಕರೆಯಬೇಕೇ?
ಹಾಗೆ ಕರೆಯಲು ಇಷ್ಟವೇ?
ಅಷ್ಟೇನಿಲ್ಲ.
ಇಲ್ಲವೇ? ಸರಿ.
ಅದು ಬಹುಶಃ ಒಳ್ಳೆಯದೇ.
ವಿಚಿತ್ರ ಅಂದ್ರೆ, ಈಗ ನಾನೇ 'ಸಿಯಾರ'ಗೆ ಒಗ್ಗಿಕೊಂಡಂತೆ ಅನಿಸುತ್ತೆ.
ಗೊತ್ತಾ, ನೀನು ನನಗೆ ನೆನಪಿದ್ದೀಯ.
ಸ್ವಲ್ಪ ಮಸುಕಾಗಿ.
ಹಾಂ, ನಾನೆಂದಿಗೂ ನಿಮ್ಮ ಮನೆಗೆ ಬಂದಿರಲಿಲ್ಲ,
ಆದರೆ ಒಮ್ಮೆ ನಿನ್ನನ್ನು ನೋಡಿದ್ದು ನೆನಪಿದೆ… ಕಾರಿನಿಂದ.
ನೀನು ಜಲ್ಲಿಕಲ್ಲುಗಳ ದಾರಿಯಲ್ಲಿ ಸ್ಕೂಟರ್ ಓಡಿಸಲು ಪ್ರಯತ್ನಿಸುತ್ತಿದ್ದೆ.
ನಿಮ್ಮ ಪೋಷಕರು ಮನೆಯ ಮುಂಭಾಗದಲ್ಲಿ ಒಂದು ದೊಡ್ಡ ಹೊಂಡ ತೋಡಿ,
ಅದರಲ್ಲಿ ಈಜುಕೊಳ ಕಟ್ಟಲು ಪ್ರಯತ್ನಿಸಿದ್ದರೇ?
ಹೌದು, ನಿನಗದು ನೆನಪಿದೆ ಎಂಬುದನ್ನು ನಂಬಲಾಗುತ್ತಿಲ್ಲ.
ನಿಮ್ಮಕ್ಕ ನಮಗೆ ಗಾಂಜಾ ಮಾರುತ್ತಿದ್ದಳು. ಶೈಲ.
ಆಕೆ ಬಹುಶಃ ಅದನ್ನು ನನ್ನ ತಂದೆಯಿಂದ ಕದ್ದಿರಬೇಕು.
ಅವಳು ಈಗಲೂ ಮನೆಯಲ್ಲೇ ಇದ್ದಾಳೆ, ಆದರೆ ನಮ್ಮಪ್ಪ ಹೋಗಿ ಬಹಳ ದಿನಗಳಾದವು.
ಎಂದಾದರೂ ಆತನ ಜೊತೆ ಮಾತಾಡುವೆಯಾ?
ಗೊತ್ತಲ್ಲ, ಕ್ರಿಸ್‌ಮಸ್, ಹುಟ್ಟುಹಬ್ಬ, ಅದು ಇದು ಅಂತ. ಆತನಿಗೆ ನೆನಪಿದ್ದರೆ ಮಾತ್ರ.
ನಿಮ್ಮಪ್ಪನ ಸಾವಿನ ಬಗ್ಗೆ ನನಗೆ ಬಹಳ ವಿಷಾದವಿದೆ.
ನಾನು ಅವರನ್ನು ಕಳೆದುಕೊಂಡಿಲ್ಲ, ಹಾಗೆ ನೋಡಿದರೆ, ಅವರು ಎಂದಿಗೂ ನನ್ನ ಜೊತೆಗಿರಲಿಲ್ಲ.
ಆಲಿವರ್!
ಆಲಿವರ್, ಇದು ನಾನು!
ಆಲಿವರ್!
ಸದ್ಯ, ದೇವರೇ! ನನಗೆ ತುಂಬಾ ಚಿಂತೆಯಾಗಿತ್ತು. ನಿನ್ನ ಫೋನ್ ಸ್ವಿಚ್ ಆಫ್ ಆಗಿದೆ.
ಹೌದು, ನಾನೇ ಆಫ್ ಮಾಡಿದೆ.
ನೀನು ಆಫ್ ಮಾಡಿದೆಯಾ?
ಅಸಲಿಗೆ ಇಲ್ಲೇನು ನಡೆಯುತ್ತಿದೆ?
ಇವಳೇಕೆ ಇಲ್ಲಿದ್ದಾಳೆ, ಆಲಿವರ್?
ಆಕೆ ನನ್ನ ಪ್ರೇಯಸಿ, ಡಾನ್. ಆಕೆ ಇಲ್ಲೇ ವಾಸಿಸುವುದು.
ಸರಿ.
ನನ್ನನ್ನು ಒಳಗೆ ಕರೆಯುವುದಿಲ್ಲವೇ?
ಹೇ…
ಜಾಗ ಚೆನ್ನಾಗಿದೆ.
ಆಲಿವರ್ ಸೇಂಟ್ ಲೆಡ್ಜರ್‌ಗೆ ಎಲ್ಲವೂ ಅತ್ಯುತ್ತಮವಾದದ್ದೇ ಬೇಕು.
ನೀನೇ ಮೇಗನ್ ಇರಬೇಕು.
ಮೇಗನ್ ಮಾರ್ಟಿನ್, ನಾನು ಡಾನ್ ಟ್ರಾಕ್ಸ್ಲರ್. ನಾವು ಫೋನ್ನಲ್ಲಿ ಮಾತಾಡಿದ್ದೇವೆ ಅನಿಸುತ್ತೆ.
ಇಲ್ಲ, ನೀವು ಯಾರೆಂದು ನನಗೆ ಗೊತ್ತು. ನಮ್ಮಕ್ಕ ನಿಮ್ಮ ಬಗ್ಗೆ ಹೇಳಿದ್ದಾಳೆ.
ಓಹ್, ಅರ್ಥವಾಯಿತು.
ಒಂದು ವೇಳೆ ನೀನು ಅವಳಂತೆಯೇ ಆಗಿದ್ದರೆ,
ಆಲಿವರ್ ಗಂಭೀರ ಸಮಸ್ಯೆಗೆ ಸಿಲುಕಿಕೊಂಡಿದ್ದಾನೆ ಎಂದೇ ಅರ್ಥ.
ಡಾನ್, ಇದಕ್ಕೂ ಅವಳಿಗೂ ಯಾವುದೇ ಸಂಬಂಧವಿಲ್ಲ.
ನಾನು…
ಏನು ನಡೆಯುತ್ತಿತ್ತು ಎಂಬುದನ್ನು ನಾನು ನಿಮಗೆ ಮೊದಲೇ ಹೇಳಿರಬೇಕಿತ್ತು.
ಏನು ನಡೆಯುತ್ತಿತ್ತು? ಏನು ನಡೆಯುತ್ತಿದೆ?
ನನಗೆ ತಿಳಿದ ಮಟ್ಟಿಗೆ, ಈ ಮಹಿಳೆ ಬೇರೊಂದು ಹೆಸರಿನಲ್ಲಿ ನಿನ್ನ ಬದುಕಿನೊಳಗೆ ನುಸುಳಿದ್ದಾಳೆ,
-ಕೆಜಿಬಿ ಏಜೆಂಟ್ ತರಹ… -ಅದು ಸ್ವಲ್ಪ ಹೆಚ್ಚಾಯಿತು.
…ಮತ್ತು ಇದು ನಿನ್ನ ಪ್ರತಿಕ್ರಿಯೆಯೇ?
ನೀನು ಫೋನ್ ಸ್ವಿಚ್ ಆಫ್ ಮಾಡಿ, ಅವಳಿಗೆ ಉಪಹಾರ ಮಾಡಿಕೊಡುತ್ತಿದ್ದೀಯಾ?
ಅಸಲಿಗೆ, ಅವಳೇ ಉಪಹಾರ ತಯಾರಿಸಿದ್ದು.
ನೀನು ನ್ಯಾರಗ್ಯಾನ್ಸೆಟ್ ಬಿಡುವ ಬಗ್ಗೆ ನಾನು ಮತ್ತು ನಿಮ್ಮ ತಂದೆ ಮೊದಲು ಚರ್ಚಿಸಿದಾಗ,
ನಿರಂತರವಾದ ಅಪವಾದಗಳಿಂದ ತಪ್ಪಿಸಿಕೊಳ್ಳಲು,
ಬೇರೊಂದು ಹೆಸರಿನಲ್ಲಿ ಬದುಕುವುದರ ಅಪಾಯಗಳ ಬಗ್ಗೆ ನಾನು ಆತನಿಗೆ ಎಚ್ಚರಿಸಿದ್ದೆ.
ಆ ಒಂದು ಭಯಾನಕ ತಪ್ಪು ನಿನ್ನ ಅಸ್ತಿತ್ವವನ್ನೇ ಇಲ್ಲವಾಗಿಸಿತು.
ನನ್ನ ಆ ಭಯಗಳಲ್ಲಿ ಕೆಲವು ವಾಸ್ತವಿಕವಾಗಿದ್ದವು.
ನಿನಗೆ ಕೆಲಸ ಹೇಗೆ ಸಿಗುತ್ತದೆ? ಗೊತ್ತಲ್ಲವೇ? ಕುಟುಂಬ ಮಾಡಿಕೊಳ್ಳುವುದು ಹೇಗೆ?
ಸಾಮಾನ್ಯ ಜೀವನ ನಡೆಸುವ ಬಗ್ಗೆ.
ಆದರೆ ನಾನು ಈ ರೀತಿಯ ಯಾವುದನ್ನೂ ಊಹಿಸಿರಲಿಲ್ಲ.
ಇದರಲ್ಲಿ ಭಾಗಶಃ ನನ್ನದೂ ತಪ್ಪಿದೆ ಎಂದು ಹೇಳುವ ರೀತಿ ಇದು.
"ಭಾಗಶಃ" ನಿಮ್ಮ ತಪ್ಪೇ?
ನನಗೆ ನನ್ನ ಕಕ್ಷಿದಾರನ ಜೊತೆ ಏಕಾಂತದ ಅಗತ್ಯವಿದೆ, ನಿಮಗೆ ಅಭ್ಯಂತರವಿಲ್ಲದಿದ್ದರೆ?
ಹೇ, ನೀವು ನನಗೆ ಏನೇ ಹೇಳಬೇಕಿದ್ದರೂ, ಅವಳ ಮುಂದೆಯೇ ಹೇಳಬಹುದು.
ಇಲ್ಲ, ಪರವಾಗಿಲ್ಲ. ನನಗೆ ಇದೆಲ್ಲವನ್ನೂ ಕೇಳಬೇಕಾಗಿಲ್ಲ.
ಕುಳಿತುಕೊಳ್ಳೋಣ.
ಬೇಡ.
ಇದನ್ನು ಇಲ್ಲೇ ಮುಗಿಸೋಣ.
ನಾನು ಇನ್ನು ಮುಂದೆ ನಿಮ್ಮ ಕಕ್ಷಿದಾರನಲ್ಲ.
ವರ್ಷಗಳ ಕಾಲ ನೀವು ನನ್ನನ್ನು ನಂಬಿಸಿದ್ದಿರಿ,
ನನ್ನನ್ನು ನಿಜವಾಗಲೂ ಅರ್ಥಮಾಡಿಕೊಂಡ ಏಕೈಕ ವ್ಯಕ್ತಿ ನೀವೇ ಎಂದು.
ನನ್ನನ್ನು ಒಂಟಿಯಾಗಿ ಮತ್ತು ಭಯದಲ್ಲಿ ಇರಿಸಿದಿರಿ.
ಸಿಯಾರ…
ಆಕೆ ನನ್ನನ್ನು ಪೂರ್ತಿ ಅರಿತಿದ್ದಾಳೆ.
ಅಂದರೆ, ಎಲ್ಲವೂ. ನನ್ನ ಬಗ್ಗೆ ಎಲ್ಲವೂ.
ಮತ್ತು ಆಕೆ ಇನ್ನೂ ಇಲ್ಲಿದ್ದಾಳೆ.
ಹಾಂ, ಅವಳ ಹೆಸರು ಸಿಯಾರ ಅಲ್ಲ. ಮತ್ತು ಅವಳು ಇಲ್ಲಿರುವುದು ನಿನ್ನ ಹಣಕ್ಕಾಗಿ.
ಇಲ್ಲ. ಇಲ್ಲ, ಡಾನ್, ಅವಳು ಹಾಗಲ್ಲ.
ತಮಾಷೆ ಮಾಡುತ್ತಿದ್ದೀಯಾ?
ನೀವು ಇಲ್ಲಿರುವುದು ನನ್ನ ಹಣಕ್ಕಾಗಿ ಅಲ್ಲವೇ?
ಹೌದಲ್ಲವೇ?
ಅಂದರೆ, ಕನಿಷ್ಠ ಪಕ್ಷ, ಆಕೆ ನನ್ನ ಮಾನಸಿಕ ಅಸ್ಥಿರತೆಯಲ್ಲಿ ಲಾಭ ಹುಡುಕುತ್ತಿಲ್ಲ.
ದೇವರೇ, ನನಗೆ ತುಂಬಾ ನಿರಾಳವಾಗಿದೆ…
ನಮ್ಮಿಬ್ಬರದೂ ಕೊನೆಗೂ ಮುಗಿಯಿತು ಎಂದು.
ನಮ್ಮಿಬ್ಬರ ಕಥೆ ಮುಗಿಯಿತು, ಮತ್ತು ನಿನ್ನ ಸಹವಾಸ ಸಾಕು.
ಹಾಗಾದರೆ ನಾನು ನಿನಗೆ ಎಚ್ಚರಿಕೆ ನೀಡಲೇಬೇಕು,
ನಾನು ಪೊಲೀಸರಿಗೆ ಸತ್ಯ ಹೇಳಲೇಬೇಕಾದ ಅನಿವಾರ್ಯತೆ ಇದೆ.
ನಿನಗಿದು ನೆನಪಿದೆಯೇ?
ಇದು ನಿನ್ನ ಪ್ರೇಯಸಿಯ ಅಣ್ಣನಿಗೆ ನೀನು ಬರೆದ ಪತ್ರ,
ನೀನು ಪೌಲ್‍ನನ್ನು ಕೊಂದೆ ಎಂಬ ತಪ್ಪೊಪ್ಪಿಗೆ ಪತ್ರ.
ಅದನ್ನು ಇನ್ನೂ ಇಟ್ಟುಕೊಂಡಿದ್ದೀಯಾ?
ನೀನದನ್ನು ಅವನಿಗೆ ಕಳಿಸಲೇ ಇಲ್ವಾ? ಅದನ್ನು ಇಟ್ಟುಕೊಂಡುಬಿಟ್ಟೆಯಾ!
ನಿನ್ನನ್ನು ಕಾಪಾಡಲು ನೋಡುತ್ತಿದ್ದೆ, ಕಾಪಾಡಿದೆ ಕೂಡ.
ನೀನು ನಿನ್ನನ್ನು ಕಾಪಾಡಿಕೊಳ್ಳಲು ನೋಡುತ್ತಿದ್ದೆ!
ನೀನು ನನ್ನನ್ನು ನಿನ್ನ ಸ್ವಾರ್ಥಕ್ಕೆ ಬಳಸಿಕೊಂಡೆ… ವರ್ಷಗಳ ಕಾಲ.
ನನಗೆ ಹಾಗೆ ಮಾಡಿದೆ, ನಂತರ ಶೇನ್‍ಗೂ ಹಾಗೆ ಮಾಡಿದೆ,
ಮತ್ತು ಅವನ ಇಡೀ ಕುಟುಂಬಕ್ಕೂ ಹಾಗೆ ಮಾಡಿದೆ.
ನಾವೆಲ್ಲಾ ನಿನ್ನ ಸುಳ್ಳಿನ ಮಧ್ಯೆ ಬದುಕಿದ್ದೀವಿ. ನಿನಗೆ ಅನುಕೂಲವಾದ ವಾಸ್ತವದಲ್ಲಿ.
ನನ್ನಲ್ಲಿ ಯಾವುದೇ ದುರುದ್ದೇಶಗಳಿರಲಿಲ್ಲ,
ಹಾಗೂ ನನ್ನ ಹೊಣೆ ನಿನ್ನ ಹಾಗೂ ನಿನ್ನ ತಂದೆ ಬಗ್ಗೆ ಮಾತ್ರ ಆಗಿತ್ತು. ಬೇರೆ ಯಾರ ಬಗ್ಗೆಯೂ ಅಲ್ಲ.
ಏನು ಗೊತ್ತಾ, ಈಗ, ಚಿಕಿತ್ಸಕರ ಸಲಹೆ ಇಲ್ಲದೆ,
ನೀನು ನಿನಗೆ ಮತ್ತು ಇತರರಿಗೆ ಅಪಾಯಕಾರಿ ಎಂದು ನಂಬಲು ನನ್ನ ಹತ್ತಿರ ಕಾರಣಗಳಿವೆ.
ನನ್ನ ಹತ್ತಿರ ಸಾಕಷ್ಟು ಸಾಕ್ಷ್ಯಗಳಿವೆ.
ಇದು ಮಾತ್ರವಲ್ಲ, ವರ್ಷಗಟ್ಟಲೆ ನಡೆದ ನಮ್ಮ ಮಾತುಕತೆ ರೆಕಾರ್ಡ್ ಆಗಿವೆ.
ತೆಗೆದುಕೋ.
ಕೇಳಿಸಿಕೋ.
"ನಿನ್ನನ್ನು ಬಲಿಪಶು ಮಾಡಲು ಕಟ್ಟಿದ ಈ ಸುಳ್ಳಿನ ಬದುಕನ್ನು ಮುಂದುವರಿಸಲು ನನ್ನಿಂದ ಸಾಧ್ಯವಿಲ್ಲ."
ಏಕೆ ಹೀಗೆ ಮಾಡುತ್ತಿದ್ದೀಯ, ಡಾನ್? ನಾನು ಜೈಲಿಗೆ ಹೋಗಬೇಕೆಂದು ಬಯಸುತ್ತೀಯಾ?
"ನಾನು ಮಾಡಿದ ಅಪರಾಧಕ್ಕೆ ಪೂರ್ತಿ ಹೊಣೆ ನಾನೇ ಹೊರಬೇಕು,
ನನ್ನ ಮಿತಿಮೀರಿದ ಕೋಪದ ಹೊರತಾಗಿ, ಆ ಅಪರಾಧಕ್ಕೆ ಕಾರಣ ಬೇರೇನೂ ಆಗಿರಲಿಲ್ಲ--"
ಇಟ್ಟುಕೋ. ನನ್ನ ಬಳಿ ಇನ್ನೊಂದು ಪ್ರತಿಯಿದೆ.
ಪರಿಸ್ಥಿತಿ ಇಲ್ಲಿಗೆ ಬಂದಿದ್ದಕ್ಕೆ ಬೇಸರವಿದೆ.
ಇಲ್ಲ, ನಿನಗೆ ವಿಷಾದವಿಲ್ಲ, ಇದಿದ್ದರೆ ನೀನು ಇಷ್ಟು ತಯಾರಾಗಿ ಬರುತ್ತಿರಲಿಲ್ಲ.
ನಿಜ.
ನಿಜ, ನಿಜ, ನಿಜ.
ಏನು ಗೊತ್ತಾ, ನೀನು ಯೋಚಿಸಿ ನೋಡಿದರೆ, ಇದನ್ನು ಬಗೆಹರಿಸಲು ಇನ್ನೊಂದು ದಾರಿಯಿದೆ.
ನಿನ್ನನ್ನು ಒಂದು ಪ್ರಶ್ನೆ ಕೇಳುತ್ತೇನೆ.
ನಾನು ನಿನಗೆ ನೀಡಿದ ಎಲ್ಲಾ ಸಾಧನಗಳ ಮೌಲ್ಯವೇನು,
ನಿನ್ನ ಜೀವನವನ್ನು ನಿರ್ವಹಿಸಲು ನೀನು ಇಂದಿಗೂ ಬಳಸುವ ಆ ಸಾಧನಗಳದ್ದು?
ಗೊತ್ತಿಲ್ಲ. ನೀನೇ ಹೇಳು, ಡಾನ್.
ಐದು ಮಿಲಿಯನ್ ಡಾಲರ್?
ಹತ್ತು ಮಿಲಿಯನ್ ಡಾಲರ್?
ನೀನು ಇಡೀ ದಿನ ಉಸಿರು ಬಿಗಿಹಿಡಿದುಕೊಂಡೇ ಇರುತ್ತಿದ್ದೆ,
ಒಂದು ವೇಳೆ ಉಸಿರಾಟದ ಮೂಲಭೂತ ಕ್ರಿಯೆಯನ್ನು ನಾನು ನಿನಗೆ ಕಲಿಸದಿದ್ದರೆ.
ಅದು ಮಾತ್ರವಲ್ಲ, ಇದರ ಬಗ್ಗೆ ಯೋಚಿಸು,
ಇಷ್ಟು ವರ್ಷ ನೀನು ನನಗೆ ಹೊರೆಯಾಗಿದ್ದೆಯಲ್ಲ, ಅದರ ಮೌಲ್ಯವೇನು?
ಅಥವಾ ನಿನ್ನ ಅನರ್ಹ ಸ್ವಾತಂತ್ರ್ಯದ ಜೀವನಕ್ಕೆ ಪ್ರತಿಯಾಗಿ ನನ್ನ ಮೌನದ ಮೌಲ್ಯವೇನು?
ಅವನನ್ನು ನಂಬಲು ಆಗಲ್ಲ.
ಟುಡೇ
ಸಾವಿಗೆ ಕಾರಣ ಸರಳವಾದ ಬಲವಾದ ಪೆಟ್ಟು.
ತಲೆಗೆ ಬಿದ್ದ ಏಟಿನಿಂದ ತಲೆಬುರುಡೆಯ ಮೂಳೆ ಮುರಿತ ಉಂಟಾಗಿದೆ,
ಇದರಿಂದ ರಕ್ತಸ್ರಾವವಾಗಿದೆ.
ಬಿಸಿಯಿಂದಾಗಿ ರಾಸಾಯನಿಕ ವಿಘಟನೆ ಹೆಚ್ಚಾಗಿದೆ,
ಆದರೆ ಸಮಯವೇ ಅದನ್ನು ಅಷ್ಟು ಹದಗೆಡಿಸಿದೆ.
ಇದು ಯಾವಾಗ ಸಂಭವಿಸಿದ್ದು?
ಒಂದೆರಡು ವಾರಗಳ ಹಿಂದೆ?
ದೇಹ ಕೊಳೆತುಹೋಗಿರುವುದರಿಂದ ನಿಖರವಾಗಿ ಊಹಿಸುವುದು ಕಷ್ಟ.
ಆದರೆ ಒಂದು ಒಳ್ಳೆಯ ಸುದ್ದಿಯಿದೆ.
ಆ ಡಿಎನ್‌ಎ ಡೇಟಾಬೇಸ್‌ನಲ್ಲಿ ಮೊದಲೇ ಇತ್ತು.
ಡೇನಿಯಲ್ ಟ್ರಾಕ್ಸ್ಲರ್. ಇವನು ನ್ಯಾರಗ್ಯಾನ್ಸೆಟ್‌ನ ಒಬ್ಬ ಮನಶಾಸ್ತ್ರಜ್ಞ.
ಅಂದರೆ, ಆಗಿದ್ದ.
ಅವನು ಫೆಡರಲ್ ಪೊಲೀಸರ ನಿಗಾದಲ್ಲಿದ್ದ,
ಎರಡು ವರ್ಷಗಳ ಹಿಂದೆಯೇ ಪರವಾನಗಿ ಕಳೆದುಕೊಂಡಿದ್ದ,
ಕದ್ದ ಪ್ರೊಪೊಫೋಲ್ ಅನ್ನು ರಾಜ್ಯದ ಗಡಿ ದಾಟಿಸಲು ದಾದಿಯೊಬ್ಬಳಿಗೆ ಹಣ ನೀಡಿದ್ದಕ್ಕಾಗಿ.
ಹಾಗಾಗಿ, ಅವನು ಪರವಾನಗಿ ಇಲ್ಲದೆ ಕೆಲಸ ಮಾಡುತ್ತಿದ್ದಾನೆ.
ಅಸಲಿಗೆ ಅವನ ಹತ್ತಿರ ಮೊದಲೇ ಸರಿಯಾದ ಪರವಾನಗಿ ಇರಲಿಲ್ಲ.
ಇವನು ಪಿಹೆಚ್‍ಡಿ ಮಾಡಿಲ್ಲ, ಇವನೊಬ್ಬ ವಂಚಕ.
ಸರಿ. ಅವನ ಕಾರು ಈ ಊರಿನಲ್ಲಿದೆ.
ಅದು ಕಳೆದ ತಿಂಗಳು 18ರಿಂದಲೂ ಜಪ್ತಿ ಕೇಂದ್ರದಲ್ಲೇ ಬಿದ್ದಿದೆ.
ನೀನು ಅಲ್ಲಿಗೆ ಹೋಗಬೇಕೇ?
ನಾನು ವಾಪಸ್ ದಿ ಕ್ರಾಸಿಂಗ್ಸ್‌ಗೆ ಹೋಗಿ,
18ನೇ ತಾರೀಖಿನ ಕಣ್ಗಾವಲು ದೃಶ್ಯಾವಳಿ ನೋಡುತ್ತೇನೆ.
ಸಿಎಸ್ಆರ್‌ರನ್ನು ಕರೆಸಿ, ಅಲ್ಲಿ ರಕ್ತ ಪತ್ತೆಗಾಗಿ ನೆಲದ ಮೇಲೆ ಲುಮಿನಾಲ್ ಸ್ಪ್ರೇ ಮಾಡಿಸುತ್ತೇನೆ.
ಸರಿ. ನಾನು ಶೇನ್‍ನ ತಂಗಿ ಮೇಗನ್ ಬಗ್ಗೆ ಮಾಹಿತಿ ಕಲೆಹಾಕುತ್ತೇನೆ.
ನಾವಿಲ್ಲಿ ಸೇಂಟ್ ಲೆಡ್ಜರ್ ಬಗ್ಗೆ ಮಾತಾಡುತ್ತಿದ್ದೇವೆ. ಆ ಮಕ್ಕಳು ಇನ್ನು ಸಿಗಲ್ಲ.
ಒಂದು ನಿಮಿಷ.
ಏನಾಯಿತೆಂದು ಕೇಳ್ಪಟ್ಟೆ, ನಿನಗೇನೂ ಆಗಿಲ್ಲ ಅಂತ ಖುಷಿಯಾಯಿತು.
ನಾವು ಆಮೇಲೆ ಈ ಬಗ್ಗೆ ಮಾತಾಡಬೇಕಿದೆ.
ಆಕೆಗೆ ಏನು ಹೇಳುತ್ತೀಯಾ?
ಗೊತ್ತಿಲ್ಲ. ಸತ್ಯವನ್ನೇ?
ಅದು ನಿನಗೆ ಈಗ ನೆರವಾಗುವುದೋ ಇಲ್ಲವೋ ಗೊತ್ತಿಲ್ಲ.
ಹಾಂ, ಆದರೆ ನಾನು ಹೇಳಲೇಬೇಕು. ನೆರವಾಗದಿದ್ದರೂ ಸರಿ.
ಇಲ್ಲಿ ನೀನು ನನಗೆ ಒಂದು ಸಹಾಯ ಮಾಡುತ್ತೀಯಾ?
ನೀನು ಅಂಥದ್ದನ್ನು ಏಕೆ ಮಾಡಿದೆ?
ನನಗೆ ಅರ್ಥಮಾಡಿಕೊಳ್ಳಲು ನಿನ್ನ ಸಹಾಯ ಬೇಕು.
ಇಲ್ಲ, ನಿನಗೆ ಬೇಡ.
ನಿನಗೆ ಅರ್ಥವಾಗುತ್ತದೆ. ಎಲ್ಲರಿಗಿಂತ ಹೆಚ್ಚಾಗಿ ನಿನಗೆ ಅರ್ಥವಾಗುತ್ತದೆ.
ನಿನಗೆ ನಿನ್ನ ಮೇಲೇ ಸಾಕಾಗಿದೆ.
ಅಷ್ಟೇ ಸಾಕಾ?
ಹೌದು.
ಹೇ, ನನಗೆ…
ಒಂದು ವಿಷಯದಲ್ಲಿ ನಿನ್ನ ಸಹಾಯ ಬೇಕು.
ನಿನ್ನ ಆ ಪೋಲಿ ಪ್ರಿಯಕರನ ಕುತ್ತಿಗೆಯಿಂದ ಕಿತ್ತುಕೊಂಡೆ.
ಅವನನ್ನು ಹಾಗೆ ಕರೆಯಬೇಡ.
ಅದನ್ನು ನನ್ನ ಕಣ್ಣೆದುರು ತರಬೇಡ. ಅದನ್ನು ಎಸೆದುಬಿಡು.
ನನಗೆ ಆಮೇಲೆ ಇದರ ಅವಶ್ಯಕತೆ ಬರಬಹುದು.
ಯಾತಕ್ಕಾಗಿ?
ಡೇ 34
ನಾವೀಗ ಏನು ಮಾಡುವುದು?
ಯೋಚಿಸುತ್ತಿದ್ದೇನೆ.
ನಾನು ಒಂದು ಫೋನ್ ಮಾಡಬೇಕು. ನನಗೊಬ್ಬ ಗೊತ್ತು.
ನನಗೂ ಒಬ್ಬರು ಗೊತ್ತು. ಆದರೆ ಆಕೆ ಮಹಿಳೆ.
ಥತ್, ಅದು ನನ್ನ ತಂಗಿ. ಛೇ.
-ಬಿಡು ಅವಳನ್ನು. ಬಾ… -ಇಲ್ಲ, ನಾನು ಮಾತಾಡಲೇಬೇಕು.
ಇರೋ ಲೋ. ಥತ್!
ಹಾಂ, ತಾಳು, ತಾಳು, ಮೆಗ್.
ಹಾಂ. ಏನದು?
ಹೇ, ಸಮಾಧಾನ, ಸಮಾಧಾನ! ನಿಧಾನ. ನೀನು ಏನು…
ಸರಿ, ಮೆಗ್. ನಾನು ಹೇಳುವುದನ್ನು ಕೇಳು.
ಹೇ…
ನಿನಗೆ ನನ್ನ ಸಹಾಯ ಬೇಕೋ ಬೇಡವೋ?
ಸರಿ.
ನಿನಗೆ ನೆನಪಿದೆಯೇ, ಐದು ವರ್ಷಗಳ ಹಿಂದೆ
ಕ್ಯಾಸ್ಕೋ ಬೇ ಹತ್ತಿರ ಆಂಡ್ರ್ಯೂ ಡೆಲಾನಿ ಆ ಏಡಿ ಬಲೆಗಳನ್ನು ಕದ್ದಿದ್ದು?
ಅವನ ಹೆಣ ಸ್ನಾನತೊಟ್ಟಿಯಲ್ಲಿ ಸಿಕ್ಕಿತು.
ಅವನನ್ನು ಕೊಂದವರು ಓವನ್ ಕ್ಲೀನರ್ ಹಾಕಿ ಎಲುಬು ಮಾತ್ರ ಉಳಿಯುವಂತೆ ಕರಗಿಸಿಬಿಟ್ಟಿದ್ದರು,
ಅಥವಾ ಬಹುಶಃ ಡ್ರೈನ್ ಕ್ಲೀನರ್ ಅಥವಾ ಬ್ಲೀಚ್ ಇರಬಹುದು.
ಬಹುಶಃ ಅದೆಲ್ಲದರ ಮಿಶ್ರಣವಿರಬಹುದು,
ಆದರೆ ಯಾರಿಗೂ ಗೊತ್ತಿಲ್ಲ,
ಏಕೆಂದರೆ ಅಂಗಡಿಯಿಂದ ಆ ವಸ್ತುಗಳನ್ನು ಖರೀದಿಸದೇ ಇರುವಷ್ಟು ಅವರು ಬುದ್ಧಿವಂತರಾಗಿದ್ದರು.
ಅದು ಬೇಗ ಆಗಲಿ ಅಂತ ಅವರು ಹೀಟರ್ ಆನ್ ಮಾಡಿದ್ದರು.
ಒಂದು ವಾರದೊಳಗೆ ಅವನ ಸುಳಿವೇ ಇರಲಿಲ್ಲ.
ಹೆಣವನ್ನು ಗುರುತಿಸಲು ಪೊಲೀಸರಿಗೆ ತುಂಬಾ ಸಮಯ ಹಿಡಿಯಿತು,
ಏಕೆಂದರೆ ಅವರು ಅಲ್ಲಿ ಬೇರೆ ವಸ್ತುಗಳನ್ನು ಕೂಡ ಬಿಟ್ಟು ಹೋಗಿದ್ದರು.
ಉದಾಹರಣೆಗೆ, ಅವನದಲ್ಲದ ಬಟ್ಟೆಗಳನ್ನು ಮತ್ತು ಇತರೆ ವಸ್ತುಗಳನ್ನು.
ಅವನು ಯಾರೆಂದು ಅವರು ಕಂಡುಹಿಡಿಯುವ ಹೊತ್ತಿಗೆ,
ಯಾರಿಗೂ ಅದರ ಬಗ್ಗೆ ಕಾಳಜಿ ಇರಲಿಲ್ಲ, ಸರಿನಾ?
ಏಕೆಂದರೆ ಆತನಿಗೆ ಆ ಸ್ಥಿತಿ ಬರಲೇಬೇಕಿತ್ತು.
ಕೊಂದವನು ಸಿಕ್ಕಿಬಿದ್ದನೇ?
ಅವನು ಓಡಿಹೋದ. ಅವನು ಎಲ್ಲಿದ್ದಾನೋ ಯಾರಿಗೂ ಗೊತ್ತಿಲ್ಲ.
ಏನಾಗಲಿದೆಯೋ ನನಗೆ ಗೊತ್ತಿಲ್ಲ.
ನೋಡು, ಮೆಗ್, ನೀನು ಇನ್ನು ಆ ಫೋನ್ ಬಳಸುವಂತಿಲ್ಲ.
ನಿನಗೆ ಬಳಸಿ ಬಿಸಾಡುವ ಫೋನ್ ಅಗತ್ಯವಿದೆ. ಮತ್ತು ನಿನಗೆ ಗೊತ್ತು, ನೀನು ಮನೆಗೆ ಬರುವಂತಿಲ್ಲ.
ಹಾಂ, ನನಗೆ ಗೊತ್ತು.
ನನಗೆ ಕರೆ ಮಾಡು, ಸರಿನಾ?
ಮಾಡುತ್ತೇನೆ.
ನನಗನಿಸುತ್ತೆ, ಈ ವಿಷಯದಲ್ಲಿ ನನಗಿಂತ ನೀನೇ ಜಾಣ ಎಂದು.
ನನ್ನ ಸಮಸ್ಯೆಗಳಿಂದ ಓಡಿಹೋಗುವುದರಲ್ಲಾ? ಹೌದು, ನಾನು ಅದರಲ್ಲಿ ಪರಿಣತ.
ಆ ತಿಜೋರಿಯಿಂದ ಎಲ್ಲವನ್ನೂ ಹೊರ ತೆಗೆಯುತ್ತೀಯಾ, ದಯವಿಟ್ಟು?
ಕೋಡ್ 13-73-24.
-ನಿನಗೆ ಗೊತ್ತಾಯಿತೇ? ಸರಿ. -ಹೌದು.
ಹೇ, ಸೈಕ್ಸ್.
ಹಾಂ, ನನಗೊಂದು ಉಪಕಾರ ಆಗಬೇಕು.
ಇಂದು ಯಾರನ್ನಾದರೂ ಮಾರ್ಷ್‌ಫೀಲ್ಡ್‌ನಲ್ಲಿ ನನ್ನನ್ನು ಭೇಟಿಯಾಗಲು ಕಳಿಸುವೆಯಾ?
ಹಾಂ. ಹೌದು.
ಹಾಂ, ಹೊಸ ಆರಂಭ, ಆದರೆ ಒಬ್ಬಳು ಸ್ನೇಹಿತೆಯನ್ನು ಕರೆತರುತ್ತಿದ್ದೇನೆ.
ಹಾಂ, ನಾವಿಬ್ಬರೂ ಸ್ವಲ್ಪ ಕಾಲ ದೂರ ಹೋಗಬೇಕಿದೆ.
ಎಷ್ಟು ಕಾಲ ಅಂತ ಗೊತ್ತಿಲ್ಲ.
ಹೌದು.
ಧನ್ಯವಾದಗಳು.
ಸರಿ, ನಾವು ಅಲ್ಲಿಗೆ ತಲುಪುತ್ತೇವೆ.
5:00 ಗಂಟೆಗೆ, ತಿಳಿಯಿತು.
ಎಲ್ಲವನ್ನೂ ಮರೆತು ಹೊಸದಾಗಿ ಶುರುಮಾಡುವುದೇ ಇದಕ್ಕೆ ಸರಿಯಾದ ದಾರಿ.
ಅತ್ಯಗತ್ಯವಾದದ್ದನ್ನಷ್ಟೇ ಇಟ್ಟುಕೋ, ಉಳಿದಿದ್ದನ್ನು ಆಮೇಲೆ ಖರೀದಿಸಬಹುದು.
ಆದರೆ ನನ್ನ ಪ್ರಕಾರ, ನೀನು ಹೋಗಿ ನಿಮ್ಮಕ್ಕನನ್ನು ಭೇಟಿಯಾಗಬೇಕು. ವಿದಾಯ ಹೇಳು.
ಅದು ಪರವಾಗಿಲ್ವಾ? ನಾನು ಹಾಗೆ ಮಾಡಬಹುದಾ?
ಈ ಮೊದಲು ಭೇಟಿಯಾದ ಜಾಗದಲ್ಲಿ ಮಾತ್ರ ಭೇಟಿಯಾಗಬೇಡ.
-ಎಲ್ಲಿಗೆ ಹೋಗಲಿದ್ದೀಯ ಅಂತ ಆಕೆಗೆ ಹೇಳಬೇಡ. -ಎಲ್ಲಿಗೆ ಎಂದು ನನಗೇ ಗೊತ್ತಿಲ್ಲ.
ನಿನಗೆ ಗೊತ್ತಾಗುತ್ತದೆ, ಇಂದು ಸಂಜೆ.
ಸಂಜೆ 5:00 ಗಂಟೆಗೆ ನನಗೆ ಮಾರ್ಷ್‌ಫೀಲ್ಡ್ ಬಳಿ ಸಿಗು, ಸರಿನಾ?
ಲೋಗನ್‌ನಿಂದ ಬಸ್ ಸಿಗುತ್ತೆ, ಅದು ನಿನ್ನನ್ನು ನೇರವಾಗಿ ಅಲ್ಲಿಗೆ ತಲುಪಿಸುತ್ತದೆ.
ಮಾರ್ಷ್‌ಫೀಲ್ಡ್ ಅಂದರೆ ಏನು?
ಅದು ಖಾಸಗಿ ವಿಮಾನಗಳ ಚಿಕ್ಕ ವಿಮಾನ ನಿಲ್ದಾಣ.
ಹ್ಯಾಂಗರ್ 36ರಲ್ಲಿ ನನ್ನ ವಿಮಾನವಿದೆ.
ಇದನ್ನು ತೆಗೆದುಕೋ. ನನ್ನನ್ನು ಭೇಟಿಯಾದಾಗ ಇದನ್ನು ತಾ.
ಆದರೆ ಅದು ನಿನ್ನ ಬ್ಯಾಗು.
ಹಾಂ, ಪರವಾಗಿಲ್ಲ. ಆಯ್ತಾ? ನಿನ್ನನ್ನು ನಂಬುತ್ತೇನೆ.
ಟುಡೇ
ಅಪರಾಧ ನಡೆದ ದಿನ ನಮಗೆ ಸಿಕ್ಕಿದ್ದು ಇದಿಷ್ಟು.
ಒಂದು ತಿಂಗಳ ವಿಡಿಯೋವನ್ನು ಮುಂದೆ ಓಡಿಸಬಹುದು ಎಂದು ಜನ ಅಂದುಕೊಳ್ಳುತ್ತಾರೆ, ಆದರೆ ಆಗಲ್ಲ.
ಆ ಕ್ಷಣವನ್ನು ಬದುಕಲು ಎಷ್ಟು ಸಮಯ ಬೇಕೋ ನೋಡಲೂ ಅಷ್ಟೇ ಸಮಯ ಬೇಕಾಗುತ್ತದೆ.
ಇದು ಜೀವನದ ಒಂದು ರೂಪಕವಿದ್ದಂತೆ.
ಎಷ್ಟೇ ದೀರ್ಘವಾಗಿದ್ದರೂ, ಅದು ವೇಗವಾಗಿರುತ್ತೆ. ಕಣ್ಣು ಮಿಟುಕಿಸಿದರೊಳಗೆ ಕಳೆದುಹೋಗುತ್ತದೆ.
ಹೇ, ನಿಮಗೆ ಅನಿಸುತ್ತಾ…
ನಾನು ಒಳ್ಳೆಯ ಪೊಲೀಸ್ ಆಗಬಹುದಾ?
ನಿನಗೆ ಪೊಲೀಸ್ ಆಗಬೇಕೇ?
ಇಲ್ಲ. ಇಲ್ಲ.
ಬಹುಶಃ. ನಾನು ಇಂದಿನವರೆಗೂ ಅದರ ಬಗ್ಗೆ ಯೋಚಿಸಿರಲಿಲ್ಲ.
ತಪ್ಪು ತಿಳಿಬೇಡಿ, ನನಗೆ ಪೊಲೀಸರನ್ನು ಕಂಡರೆ ಆಗಲ್ಲ. ಆದರೆ ನೀವು ಭಿನ್ನ.
ಏನು ಗೊತ್ತಾ, ನೀವು…
ನೀನು ನನ್ನ ಅಭಿಪ್ರಾಯವನ್ನೇ ಬದಲಿಸಿಬಿಟ್ಟಿರಿ.
ಗೊತ್ತಲ್ಲಾ, ಬಹುಶಃ ಅವರೆಲ್ಲರೂ ಕೆಟ್ಟವರಲ್ಲ.
ನಿಮಗೆ ಯಾವಾಗಲೂ ಡಿಟೆಕ್ಟಿವ್ ಆಗಬೇಕೆಂಬ ಆಸೆ ಇತ್ತಾ?
ನನಗೆ ಈಗ ಡಿಟೆಕ್ಟಿವ್ ಆಗಲು ಇಷ್ಟವಿದೆಯಾ ಅಂತಲೂ ಗೊತ್ತಿಲ್ಲ.
-ನಿಜವಾಗಲೂ? -ಖಂಡಿತ ಹೌದು.
ನಾನು ನಿನ್ನಂತೆಯೇ ಪೊಲೀಸರನ್ನು ದ್ವೇಷಿಸುತ್ತಾ ಬೆಳೆದವನು.
ಆಕಸ್ಮಿಕವಾಗಿ ಭದ್ರತಾ ಸಿಬ್ಬಂದಿಯ ಕೆಲಸ ಸಿಕ್ಕಿತು,
ಅಲ್ಲಿ ಒಳ್ಳೆಯ ಉದ್ದೇಶಕ್ಕೆ ಪೊಲೀಸ್ ಕೆಲಸಕ್ಕೆ ಸೇರಿದ್ದ ಮಾಜಿ ಪೊಲೀಸರ ಜೊತೆ ಕೆಲಸ ಮಾಡಿದೆ.
ಸತ್ಯ, ನ್ಯಾಯ, ಅಂತಹ ವಿಷಯಗಳು.
ಮತ್ತು ಬಿಪಿಡಿ ಸಂಘಟಿತ ಸಂಸ್ಥೆಯಾಗಿದೆ, ಹಾಗಾಗಿ ಒಮ್ಮೆ ಪ್ರಯತ್ನಿಸಿ ನೋಡೋಣ ಅಂದುಕೊಂಡೆ.
ಅದು ಮುಖ್ಯ.
ಒಂದೆರಡು ಬಡ್ತಿಗಳ ನಂತರ, ಈಗ ಇಲ್ಲಿದ್ದೇನೆ.
ಈಗ, ನನ್ನ ಸಹೋದ್ಯೋಗಿ ಗೊತ್ತಲ್ಲಾ? ಆಕೆಗೆ ಸದಾ ಡಿಟೆಕ್ಟಿವ್ ಆಗಬೇಕೆಂಬ ಆಸೆ ಇತ್ತು.
ಅವಳು ಚಿಕ್ಕವಳಿದ್ದಾಗಿನಿಂದಲೂ.
ಆಕೆ ಒಳ್ಳೆಯವರು.
ಹೌದು, ಅವಳು ಹಾಗೇ.
ಈ ವ್ಯಕ್ತಿ ನಿನಗೆ ಗೊತ್ತಾ?
ಬೇಡ, ಮಗಾ. ನನಗೆ ಸುಳ್ಳು ಹೇಳಬೇಡ, ಮಾರಾಯ. ಇಷ್ಟೆಲ್ಲಾ ಆದಮೇಲಂತೂ ಖಂಡಿತಾ ಬೇಡ.
ಮಾರಾಯ, ಅವನು ಫಿಂಚ್.
ನನಗೆ ಬೇಕಾದ ನಶೆಯ ವಸ್ತುಗಳು ಅಲ್ಲಿ ಸಿಗುತ್ತವೆ,
ಆದರೆ ನಾನು ಹೇಳಿದೆ ಎಂದು ಅವನಿಗೆ ಹೇಳಬೇಡಿ.
ಇಲ್ಲ, ಇಲ್ಲ. ನೀನು ಅವನನ್ನು ಇಲ್ಲಿ ನೋಡಿದ್ದೀಯಾ?
ಹೌದು.
ಅವನ ಬಳಿ ಪ್ರೊಪೊಫೋಲ್ ಚುಚ್ಚುಮದ್ದು ಇರುವುದನ್ನು ನೋಡಿದ್ದೀಯಾ?
ಅದೆಲ್ಲಾ ನನಗೆ ಗೊತ್ತಿಲ್ಲಪ್ಪ. ಅದು ನನ್ನ ವಿಷಯವೇ ಅಲ್ಲ.
ಆದರೆ ನಿನಗದು ಸುಳ್ಳು ಅನಿಸಲ್ಲ.
ಇಲ್ಲಿ ನಡೆಯುತ್ತಿರುವುದನ್ನೆಲ್ಲಾ ನೋಡಿದಮೇಲೆ, ಎಲ್ಲವನ್ನೂ ನಿಜವೆಂದು ನಂಬುವೆ.
ಹೌದು. ಇವರಲ್ಲಿ ಅವನನ್ನು ಎಲ್ಲಿ ಹುಡುಕಬಹುದೆಂದು ನಿನಗೆ ಗೊತ್ತಾ?
ಬಹುಶಃ.
ಕೇಳು, ಯಾರಿಗೂ ಗೊತ್ತಾಗದ ಹಾಗೆ ನೀನು ಅವನನ್ನು ಹುಡುಕಿಕೊಟ್ಟರೆ,
ನೀನು ನನ್ನ ಮಾಹಿತಿದಾರ ಆಗುತ್ತೀಯ.
ಅಂದರೆ, ಅದು ಪೊಲೀಸ್ ಅಲ್ಲ, ಆದರೆ ಪೊಲೀಸರಿಗೆ ಹತ್ತಿರವಿದ್ದಂತೆ.
-ಅದು ಸ್ವಲ್ಪ ಭಯಾನಕ ವಿಷಯ. -ಇದು ಭಯಾನಕ ಕೆಲಸ.
ನಾನು ಹಾಗೆ ಮಾಡಿದರೆ…
ನನಗೆ ಹಣ ಸಿಗುತ್ತದಾ?
-ಥತ್, ಕೆವಿನ್. -ಏನು?
-ನಿನ್ನ ನಡೆಯನ್ನ ಸುಲಭವಾಗಿ ಊಹಿಸಬಹುದು-- -ಸದಾ ಒಂದೇ ಥರ ಇರುತ್ತೇನೆ ಅಷ್ಟೇ.
-ನಾವಿಬ್ಬರೂ ಸ್ನೇಹದ ಹಂತದಲ್ಲಿದ್ದೀವಿ. -ನಾನು ನಂಬಲರ್ಹ.
ಹೊಟ್ಟೆಪಾಡು ನೋಡಬೇಕು.
ನನಗೆ ನಿನ್ನ ಮೇಲೆ ಕೋಪ ಇಲ್ಲ. ತಾಳು, ಸ್ವಲ್ಪ ಇರು, ಅಲ್ಲಿಗೇ ನಿಲ್ಲಿಸು.
ಅದು ಫಿಂಚ್ ಅಲ್ಲ.
ಇಲ್ಲ, ಇಲ್ಲ. ಆತ ಡಾಕ್ಟರ್ ಡಾನ್, ತಲೆ ತಿನ್ನುವ ಮನುಷ್ಯ,
ಸ್ನಾನತೊಟ್ಟಿಯತ್ತ ತನ್ನ ಕೊನೆಯ ಲಿಫ್ಟ್ ಪ್ರಯಾಣ ಮಾಡುತ್ತಿದ್ದಾನೆ.
ಬೆಳಿಗ್ಗೆ 7:48ಕ್ಕೆ ಐದನೇ ಮಹಡಿಯಲ್ಲಿದ್ದಂತಿದೆ,
ವಸತಿ 11 ಅದೇ ಮಹಡಿಯಲ್ಲಿರುವುದು.
-ಅದನ್ನು ನನಗೆ ಪ್ರಿಂಟ್ ಮಾಡಿ ಕೊಡು. ಸರಿನಾ? -ಹಾಂ.
ಹೌದು ಸರ್, ಕೊನೆಗೂ ಇವತ್ತು ಒಂದು ಒಳ್ಳೆಯ ದಿನವಾಗಲಿದೆ.
-ಎಲ್ಲಿಗೆ ಹೋಗುತ್ತಿದ್ದೀರಿ? -ನಾನೊಂದು ಕೆಲಸ ಮುಗಿಸಬೇಕಾಗಿದೆ.
ಆದರೆ ನೀನು ಏನು ಮಾಡಬೇಕೆಂದು ಈಗಾಗಲೇ ಗೊತ್ತಿದೆ. ಅಲ್ವಾ, ಡೆಪ್ಯುಟಿ ಕೆವ್?
ಹೌದು ಸರ್, ಗೊತ್ತು.
ಹಾಂ, ನಿನಗೆ ಗೊತ್ತು.
"ಡೆಪ್ಯೂಟಿ ಕೆವ್."
ಸರಿ, ಸಮಾಧಾನ. ಸ್ವಲ್ಪ ಶಾಂತವಾಗಿರು.
ಡೇ 34
ಏನು ಹೇಳುವುದೋ ತಿಳಿಯುತ್ತಿಲ್ಲ. ಇದೆಲ್ಲವೂ ವಿಚಿತ್ರವಾಗಿದೆ.
ಹೌದು.
ಆ ಸೂಟ್‌ಕೇಸ್‌ನಲ್ಲಿ ಏನಿದೆ?
ಇದು ಆಲಿವರ್‌ನದ್ದು. ಇದರಲ್ಲಿ ಅವನ ಎಲ್ಲಾ ವಸ್ತುಗಳಿವೆ, ಜೊತೆಗೆ ನನ್ನವೂ ಇವೆ.
ಅವನನ್ನು 5:00 ಗಂಟೆಗೆ ಭೇಟಿಯಾಗಲಿದ್ದೇನೆ,
ಆದರೆ ಅದಕ್ಕೂ ಮೊದಲು ನಿನ್ನನ್ನು ನೋಡಬೇಕು ಎಂದುಕೊಂಡೆ.
ಎಲ್ಲಿಗೆ ಹೋಗಲಿದ್ದೀರಿ?
ಅಲ್ಲಿಗೆ ಹೋದ ಮೇಲೆ ತಿಳಿಸುತ್ತೇನೆ.
ನಂಬಲಾಗುತ್ತಿಲ್ಲ.
ಡಾನ್ ದರಿದ್ರ ಟ್ರಾಕ್ಸ್ಲರ್.
ಅವನು ಸಾಯಲೇಬೇಕಿತ್ತು.
ನಿನಗದು ಗೊತ್ತು.
ನಿನಗೆ ಏನು ನೆನಪಿದೆಯೋ ಗೊತ್ತಿಲ್ಲ,
ಆದರೆ ಆತ ಸತ್ತು ಮಣ್ಣಾಗುವುದೇ ಅವನಿಗೆ ಸರಿಯಾದ ಶಿಕ್ಷೆ.
ನನಗೆ ನೆನಪಿದೆ, ನೀನು ಅವನನ್ನು ಎಷ್ಟು ದ್ವೇಷಿಸುತ್ತಿದ್ದೆ ಎಂದು,
ಮತ್ತು ಅವನು ನಿನ್ನ ವಿರುದ್ಧ ನಿರ್ಬಂಧಕಾಜ್ಞೆ ತೆಗೆದುಕೊಂಡಿದ್ದ ಎಂದು.
ಹೌದು.
ಇಂದು ಬೆಳಿಗ್ಗೆ ಆತ ಆಲಿವರ್‌ನನ್ನು ನೋಡಲು ಬಂದಾಗ,
ಶೇನ್‌ಗೆ ಆಲಿವರ್ ಬರೆದಿದ್ದ ಈ ಪತ್ರವನ್ನು ತಂದಿದ್ದ.
ಎಲ್ಲದಕ್ಕೂ ತಾನೇ ಜವಾಬ್ದಾರಿ ತೆಗೆದುಕೊಳ್ಳಲು ಅವನು ಬಯಸಿದ್ದ,
ಆದರೆ ಡಾನ್ ಹಾಗೆ ಮಾಡಲು ಬಿಡಲಿಲ್ಲ.
ನೀನು ಹೇಳಿದ್ದು ಸರಿಯಾಗಿತ್ತು.
ಮತ್ತು ನಾನು ಆಲಿವರ್‌ನ ಪರವಾಗಿ ಸಬೂಬುಗಳನ್ನು ಹೇಳುತ್ತಿಲ್ಲ, ಖಂಡಿತ ಇಲ್ಲ.
ಮತ್ತು ಅವನನ್ನು ದ್ವೇಷಿಸುವುದನ್ನು ನಿಲ್ಲಿಸಿದ್ದು ನನಗೆ ನೆಮ್ಮದಿ ನೀಡಿದೆ ಎಂದುಕೊಳ್ಳುತ್ತೇನೆ.
-ನಿನ್ನ ಪ್ರಕಾರ, ನಾನು ಹುಚ್ಚಿ ಅಂತ ಗೊತ್ತು-- -ನನಗೆ ಗೊತ್ತು, ನೀನು ಹುಚ್ಚಿ.
ಆದರೆ ನೀನು ಏನು ಮಾಡಬೇಕಿತ್ತೋ ಅದನ್ನೇ ಮಾಡಿದೆ.
ನೀನು ಹೋಗಬೇಕಾಗಿ ಬಂದಿದ್ದಕ್ಕೆ ನನಗೆ ಬೇಸರವಿದೆ.
ಅಮ್ಮನಿಗೆ ಏನು ಹೇಳಿದೆ?
ಇನ್ನೂ ಏನೂ ಇಲ್ಲ.
ಗೊತ್ತಲ್ಲಾ, ಆಕೆ ಈಗ ಸಂಪೂರ್ಣ ಹೊಸ ವ್ಯಕ್ತಿಯಾಗಿದ್ದಾರೆ,
ಈಗ ಆಕೆ ಬೀದಿಗೆ ಬೀಳುವ ಭಯವಿಲ್ಲದ ಕಾರಣ.
ನನ್ನ ಪ್ರಕಾರ, ಆಕೆಗೆ ಅರ್ಥವಾಗುತ್ತದೆ.
ಶೇನ್ ತರಹ ನೀನೂ ಜೈಲಿಗೆ ಹೋಗುವುದು ನಮ್ಮಿಬ್ಬರಿಗೂ ಇಷ್ಟವಿಲ್ಲ.
ಸಿಯಾರಳಿಗೆ ಇದೇ ಸರಿಯಾದ ದಾರಿ ಎಂದು ನನಗೆ ಗೊತ್ತು.
ಕಷ್ಟದ ವಿಷಯವೆಂದರೆ, ಇನ್ಮುಂದೆ ಮೇಗನ್ ಸಿಗುವುದಿಲ್ಲ.
-ಅದು ನಿಜವಲ್ಲ. -ಹೌದು, ಅದು ನಿಜ.
ನೀನು ಈಗಾಗಲೇ ಹೋಗಿಬಿಟ್ಟಿದ್ದೀಯ.
ಹಾಗಾದರೆ ನಾವಿಬ್ಬರೂ ಏಕೆ ಹೋಗಬಾರದು?
ನಿನಗೆ ಗೊತ್ತಲ್ಲ? ಬರೀ ನೀನು ಮತ್ತು ನಾನು, ಇದೆಲ್ಲದರಿಂದ ದೂರ ಹೋಗಬಹುದು.
ನೀನು ಪ್ರೌಢಶಾಲೆಯಲ್ಲಿ ಹೇಳುತ್ತಿದ್ದೆಯಲ್ಲ, ಹಾಗೆಯೇ ಇರುತ್ತದೆ, ಅಲ್ವಾ?
ಬೇರೆ ಎಲ್ಲಾದರೂ ಹೊಸ ಜೀವನ ಆರಂಭಿಸೋಣ, ಎಲ್ಲಾದರೂ ಉತ್ತಮವಾದ ಜಾಗದಲ್ಲಿ.
ಹೊಸ ಮರ್ಸಿಡಿಸ್ ಕಾರು ಕೊಳ್ಳುವಷ್ಟು ಹಣ ಆ ಬ್ಯಾಗಿನಲ್ಲಿದೆ, ಮತ್ತು--
ನಿಲ್ಲಿಸು. ಸುಮ್ಮನಿರು, ಆಯ್ತಾ?
ಇದು ನೋವು ಕಡಿಮೆ ಮಾಡುತ್ತಿಲ್ಲ.
ನಾನು ಮನೆಗೆ ಹೋಗಬೇಕು.
ಆದರೆ ನೀನು ಎಲ್ಲೇ ಇದ್ದರೂ, ನಾನು ನಿನ್ನನ್ನು ನೋಡಲು ಬರುತ್ತೇನೆ.
ಮಾತು ಕೊಡುತ್ತೀಯಾ?
ಹೌದು.
ನಿನಗೆ ಪ್ರಥಮ ದರ್ಜೆಯ ಟಿಕೆಟ್ ಕೊಡಿಸುತ್ತೇನೆ.
ಸಾಮಾನ್ಯ ದರ್ಜೆಯ ಟಿಕೆಟ್ ಸಾಕು.
ಹೇ.
ಹೇಗಿದ್ದೀರಿ?
ಚೆನ್ನಾಗಿಲ್ಲ.
ಹೌದು.
ನಾನು ಧನ್ಯವಾದ ಹೇಳಲು ಬಂದೆ…
ಎಲ್ಲದಕ್ಕೂ.
ನೀವು…
ಸದಾ ನನ್ನನ್ನು ನೋಡಿಕೊಂಡಿದ್ದೀರಿ. ನನ್ನನ್ನು ಮನೆಯವರಂತೆ ನಡೆಸಿಕೊಂಡಿದ್ದೀರಿ, ಹಾಗೂ--
ನೀನು ಮನೆಯವನೇ.
ನಾನು ಇಲ್ಲಿಗೆ ಬಂದಿದ್ದು, ಮತ್ತು…
ನಿಮ್ಮ ಹತ್ತಿರ ಕೆಲಸ ಮಾಡಿದ್ದು, ಆಲಿಸನ್‍ಗೆ ಇಷ್ಟವಿರಲಿಲ್ಲ,
ಮತ್ತು ಅದು ನಿಮ್ಮ ದಾಂಪತ್ಯದಲ್ಲಿ ಸಾಕಷ್ಟು ಒತ್ತಡ ತಂದಿತ್ತು,
ಮತ್ತು ಅದಕ್ಕಾಗಿ ನಾನು ಕ್ಷಮೆ ಕೇಳುತ್ತೇನೆ.
ನಾನು… ಕ್ಷಮಿಸಿ ಎಂದು ಹೇಳಬೇಕಿತ್ತು.
ಆಕೆ ನನ್ನ ಬಗ್ಗೆ ಹೇಳಿದ್ದು ಸರಿಯಿತ್ತೇನೋ, ಗೊತ್ತಲ್ಲ?
ಬಹುಶಃ, ಆಕೆ ನನ್ನ ಬಗ್ಗೆ ಹೇಳಿದ್ದು ಸರಿಯಿರಬಹುದು.
ಏನು ನಡೆಯುತ್ತಿದೆ?
ಟುಡೇ
ಸಾಕ್ಷ್ಯ ಕೊಠಡಿ
ಹಾಗಾದರೆ, ಆತ ನಿನಗೆ ಉಡುಗೊರೆಗಳನ್ನು ಕೊಟ್ಟಮೇಲೆ, ನೀನು ಅವನ ಜೊತೆ ಮಲಗಿದೆ.
ಹೌದು, ಕೇಳಲು ಅದು ಇನ್ನೂ ಕೆಟ್ಟದಾಗಿದೆ, ಆದರೆ, ಹಾಂ, ಹೌದು, ಅದು ನಿಜ.
ನಾನು ಅವನನ್ನು ಮೊದಲು ಭೇಟಿಯಾಗಿದ್ದು ಅವನ ವಸತಿಯಲ್ಲಿ.
ನಾನು ಅಲ್ಲಿಗೆ ಹೋಗಿದ್ದು ವಿಚಾರಣೆಗೆ, ಆದರೆ ಅವನು ನನ್ನ ಜೊತೆ ಸರಸವಾಡುತ್ತಿದ್ದ,
ಹಾಗಾಗಿ, ಅವನ ಆ ಸನ್ನೆಗಳನ್ನ ನೋಡಿ, ಅವನಿಗೆ ಏನು ಬೇಕೆಂದು ನನಗೆ ಗೊತ್ತಾಯಿತು.
ನಾನು ಯಾರ ಕೈಗೊಂಬೆಯೂ ಆಗಿರಲಿಲ್ಲ. ನಾನು ಕೇವಲ…
ನನಗೆ ಅನಿಸಿತು, ನಾನು ಸಾಕು ಎಂದು ಹೇಳಿದರೆ,
ಅವನು ಹೆದರುತ್ತಾನೆ, ಮತ್ತು ನನ್ನನ್ನು ಬಿಟ್ಟುಬಿಡುತ್ತಾನೆ ಎಂದು.
ಆದರೆ, ಹೌದು, ಅವನು ಹಾಗೆ ಮಾಡಲ್ಲ ಅಂತ ಈಗ ನನಗೆ ಗೊತ್ತಾಯಿತು,
ಮತ್ತು ಈಗ ಹೆದರುವ ಸರದಿ ನನ್ನದು.
ವೈಸ್ ಜೊತೆ ಮಾತಾಡುತ್ತೇನೆ, ಅಷ್ಟೇ ನಾನು ಹೇಳಬಲ್ಲೆ.
ಆದರೆ ನಿನ್ನ ಜೀವನವಿಡೀ ನಿನ್ನ ಮನೆಯ ಮುಂದೆ ಕಾರು ನಿಲ್ಲಿಸಿ ಕಾಯಲು ನಮ್ಮಿಂದಾಗಲ್ಲ.
ನನಗೆ ಗೊತ್ತು. ಅದು ನನ್ನ ಸಮಸ್ಯೆ, ನಿಮ್ಮದಲ್ಲ.
ಅಷ್ಟರೊಳಗೆ, ಕಾನಲಿ ಜೊತೆ ಮಾತಾಡಿ ರಾಜಿ ಮಾಡಿಕೊಂಡರೆ ನಿನಗೆ ಒಳ್ಳೆಯದು.
ಅದು ನನ್ನ ಕೈಯಲಿಲ್ಲ.
ಅವನು ಹಗೆತನ ಸಾಧಿಸುವವನಲ್ಲ, ನಿನ್ನ ಮೇಲಂತೂ ಅಲ್ಲ.
ಅವನು ತುಂಬಾ ಒಳ್ಳೆಯವನು, ಲೀ. ಅವನ ಜಾಗ ತುಂಬಲು ಯಾರಿಂದಲೂ ಆಗಲ್ಲ.
ನನಗೆ ಗೊತ್ತು.
ನಾವೆಲ್ಲರೂ ಇಲ್ಲಿ ಬಯಸುವುದು ಒಂದನ್ನೇ. ಹೋಗಿ ಕೆಲಸ ನೋಡು.
ಸರಿ.
ಕೊನೆಯ ಉಪಕಾರ?
ಇಲಾಖೆಯವರು ನಿನ್ನ ಬೆನ್ನು ಬೀಳದಂತೆ ನೋಡಿಕೊಳ್ಳುವುದನ್ನು ಬಿಟ್ಟು?
ಕಾರ್ಲ್ ಹಾಗೂ ನಾನು ದಿ ಕ್ರಾಸಿಂಗ್ಸ್ ಕೇಸನ್ನು ಬೇರೆಯವರಿಗೆ ನೀಡಬೇಕೆಂದಿದ್ದೇವೆ.
ಕೇಸ್ ಮುಗಿಸೋದರಲ್ಲಿದ್ದಿರಲ್ವಾ?
ಹೌದು, ಹತ್ತಿರವಿದ್ದೇವೆ.
ಆದರೆ ಶಂಕಿತರಲ್ಲಿ ಒಬ್ಬನ ಜೊತೆ ನನಗೆ ಸಂಬಂಧವಿದೆ.
ಫಿಂಚ್ ಒಬ್ಬ ಶಂಕಿತ.
ಇರಬಹುದು.
ಅಲ್ಲಿ ಆ ಕಂಬದ ತುದಿಯಲ್ಲಿ ಕಪ್ಪು ಹಕ್ಕಿ ಇದೆಯಲ್ಲ, ನಿನಗೆ ಕಾಣಿಸುತ್ತಿದೆಯಾ?
ಹಾಂ, ಕಾಣಿಸುತ್ತಿದೆ.
ಹೌದಾ?
ಅದರ ಮುಖ ಕಾಣಿಸುತ್ತಿದೆ.
-ವಿಕಾರವಾಗಿದೆ, ಅಲ್ವಾ? -ಹಾಂ.
ಹಾಂ. ಬೇರೆ ಏನು ಕಾಣಿಸುತ್ತಿದೆ?
ವಿಮಾನ.
ಹೇ, ಮಕ್ಕಳೇ.
ಹಾಯ್, ಆಂಟಿ ಲೀ. ಅಪ್ಪ ತಮ್ಮ ಹಳೆಯ ಬೈನಾಕ್ಯುಲರ್ಸ್ ತೆಗೆದುಕೊಳ್ಳಲು ಹೇಳಿದರು.
ಅದು ನನ್ನ ಹಳೆಯ ಬೈನಾಕ್ಯುಲರ್ಸ್.
ನಾನದನ್ನು ತೆಗೆದುಕೊಳ್ಳಬಹುದೇ?
ಅಂದರೆ, ನನಗೆ ಬೇರೆ ದಾರಿ ಇದೆಯಾ?
ನಾನು ಮುಂದಿನ ಬಾಗಿಲು ಬೀಗ ಹಾಕಿದೆ. ಅದು ತೆರೆದಿತ್ತು.
ನನ್ನ ಫ್ರಿಡ್ಜ್ ಕೂಡ ತೆರೆದಿತ್ತಾ?
ನಿನಗೆ ವೆನ್ಮೋದಲ್ಲಿ ಹಣ ಕಳಿಸುತ್ತೇನೆ.
ನಿನಗೊಂದು ಹಾಟ್ ಡಾಗ್ ಮಾಡಿಕೊಡಲಾ?
ಹಾಗಾದರೆ, ಅದು ಹೇಗೆ ನಡೆಯಿತು?
ಮೊದಲು ನೀನು ಹೇಳು.
ಚೆನ್ನಾಗಿ ನಡೆಯಿತು.
ರುಸೋ ಪ್ರಕರಣವನ್ನು ಫ್ಲಿನ್ ಶಾನನ್‌ಗೆ ವರ್ಗಾಯಿಸಲು ಒಪ್ಪಿದಳು.
ಆತ ಡಿಟೆಕ್ಟಿವ್ ಆದಾಗ ನೀನು ಅವನನ್ನು ಏನೆಂದು ಕರೆದಿದ್ದೆ?
ಅವನನ್ನು 'ಸೋಮಾರಿ ಗೂಬೆ' ಎಂದಿದ್ದೆ ಅನಿಸುತ್ತೆ.
ಹೌದು, ಹೌದು.
ಹೇ, ಕೇಳು, ಆತ ಹೆಚ್ಚು ಪ್ರಶ್ನೆಗಳನ್ನು ಕೇಳುವುದಿಲ್ಲ.
ಈ ಕೆಲಸಕ್ಕೆ ಅವನೇ ಅತ್ಯಂತ ಸೂಕ್ತ.
ಈ ವಿಷಯದಲ್ಲಿ, ಮತ್ತು ಇದೊಂದೇ ಸಲ, ಅವನೇ ಸೂಕ್ತ.
ಅಂದರೆ, ಟ್ರಾಕ್ಸ್ಲರ್ ಕಟ್ಟಡದೊಳಗೆ ಹೋಗುತ್ತಾನೆ, ಹೊರಗೆ ಬರುವುದೇ ಇಲ್ಲ.
ಅವನನ್ನು ಕೊಂದಿದ್ದು ಯಾರು, ನಮ್ಮ ಹುಡುಗನಾ ಅಥವಾ ಆ ಹುಡುಗಿನಾ?
ಮೇಗನ್ ಮಾರ್ಟಿನ್ನೇ ಕೊಂದದ್ದು.
ಏಕೆ ಹಾಗೆ ಹೇಳುತ್ತೀಯಾ?
ಟ್ರಾಕ್ಸ್ಲರ್ ಸೇಂಟ್ ಲೆಡ್ಜರ್‌ನ ಮನೋವೈದ್ಯ.
ಆತನಿಗೆ ಇವನ ಬಗ್ಗೆ ತುಂಬಾ ಗೊತ್ತಿತ್ತು. ಅದು ಅವನ ಸ್ವಾತಂತ್ರ್ಯಕ್ಕೆ ಅಪಾಯವಾಗಿತ್ತು.
ಹಾಂ, ಅದಕ್ಕೆ ಅವನೇ ಕೊಂದಿದ್ದು ಅನಿಸುತ್ತೆ.
ಇಲ್ಲ.
ಇದು ಅವಳೇ.
ನನ್ನನ್ನು ನಂಬು.
ಆಕೆ ಅವನನ್ನ ಕಳೆದುಕೊಳ್ಳಲು ಬಯಸಲಿಲ್ಲ.
-ಯಾವ ಮಾಹಿತಿಯ ಆಧಾರದ ಮೇಲೆ ಹೇಳುವೆ? -ಊಹೆ.
ನನ್ನ ಊಹೆ ಸದಾ ಸರಿ ಅಂತ ನಿನಗೆ ಗೊತ್ತು.
ಸರಿ.
ಹೇ, ನೋಡು, ಬಹುಶಃ ನಾನು ಕೇಳುವುದು ಸರಿಯಲ್ಲವೇನೋ,
ಆದರೆ ನಾನು ಕೇಳಲೇಬೇಕು.
ನಾವು ಪ್ರತಿದಿನ ಕೆಲಸಕ್ಕೆ ಬರುವ ಈ ಜಾಗದಲ್ಲಿ ಇರುವುದು ತುಂಬಾ ದುಃಖಕರವಾಗಿದೆ,
ಆದರೆ ನೀನು, "ನನ್ನಿಂದ ಆಗಲ್ಲ, ಲೀಜ್,
ನಾನು ಇಲ್ಲಿಂದ ಹೋಗಬೇಕು. ನನಗೆ ಈ ಜಾಗ ಇಷ್ಟವಿಲ್ಲ." ಎನ್ನುತ್ತಿದ್ದೆ.
ಕಾರ್ಲ್, ನೀನು…
ನನಗೆ ಅರ್ಥವಾಗುತ್ತೆ.
ಸರಿನಾ? ನನಗೆ ಅರ್ಥವಾಗುತ್ತೆ.
ಆದರೆ, ನನಗೆ ತಿಳಿಯಬೇಕು…
ನೀನು ಏನು ಮಾಡಲಿದ್ದೀಯ ಎಂದು.
ನಾನು ಗ್ರಿಲ್ ಮೇಲೆ ಈ ಹಾಟ್ ಡಾಗ್ ಹಾಕಿ, ಸೀದುಹೋಗುವಂತೆ ಮಾಡುತ್ತೇನೆ,
ನಿನಗೆ ಇಷ್ಟವಾಗುವ ಹಾಗೆ.
ಹೌದಾ?
ಹೌದು.
ನಾನು ಇದರ ಮೇಲೆ ಬನ್ ಇಟ್ಟು, ಅದನ್ನೂ ಸೀದುಹೋಗುವಂತೆ ಮಾಡುತ್ತೇನೆ.
ಏಕೆಂದರೆ ನಿನಗೆ ಹಾಗಿದ್ದರೆ ಇಷ್ಟ.
ಮತ್ತು ನಿನಗೆ ಬೇಕಾದದ್ದು ನಿನಗೆ ಸಿಗುತ್ತದೆ.
ಒಳ್ಳೆಯದು.
ಮತ್ತು ಅದನ್ನು ಮರೆಯಬೇಡ.
ಡೇ 34
ಬಾಸ್ಟನ್ ಪೊಲೀಸ್
ಇದನ್ನು ಮಾಡಲು ಖಚಿತವಾಗಿ ಬಯಸುತ್ತೀಯಾ?
ಹೌದು.
ಸಿಯಾರ…
ಮೇಗನ್‍ಗೆ ಅವಳ ಜೀವನ ಮತ್ತೆ ಸಿಗಬೇಕು.
ಆದರೆ ಈ ಬಾರಿ ಇದು ನಿನ್ನ ತಪ್ಪಲ್ಲ.
ಹೌದು.
ಎಲ್ಲವೂ ನನ್ನದೇ ತಪ್ಪು.
ನನಗೆ ಗೊತ್ತು, ನಿನ್ನ ಪ್ರಕಾರ, ನೀನು ಅವಳಿಗಾಗಿ ನಿನ್ನನ್ನು ತ್ಯಾಗ ಮಾಡುವ ಮೂಲಕ
ಪಾಪಗಳನ್ನ ತೊಳೆದುಕೊಳ್ಳುತ್ತಿರುವೆ ಎಂದು,
ಆದರೆ ಅವಳಿಗೆ ಬೇಕಾಗಿರುವುದು ಇದೇನಾ?
ನನ್ನನ್ನು ನೋಡು.
ವಿಷಯಗಳು ಯಾವಾಗಲೂ ಸುಲಭವಾಗಿರಲಿಲ್ಲ,
ಆದರೆ ಆಲಿಸನ್ ಜೊತೆಗಿದ್ದುದು ನನ್ನ ಜೀವನದ ಅತ್ಯುತ್ತಮ ಸಂಗತಿಯಾಗಿತ್ತು.
ನಾನು ಅದನ್ನು ಎಂದಿಗೂ ಬಿಟ್ಟುಕೊಡುತ್ತಿರಲಿಲ್ಲ.
ಅದೇ ಸರಿಯಾದ ಕೆಲಸವೆಂದು ನನಗೆ ಅನ್ನಿಸಿದ್ದರೂ ಸಹ.
ಹೇ. ಧನ್ಯವಾದ. ಎಲ್ಲದಕ್ಕೂ.
ಹೇ.
ಕಾನೂನು ತನಿಖೆ ಶುರುವಾದಾಗ, ನಾವಿಬ್ಬರೂ ಭೇಟಿಯೇ ಆಗಿಲ್ಲ ಎನ್ನುತ್ತೇನೆ.
ಮತ್ತೆ ಸಿಗೋಣ.
ಮಿಸ್ ವೈಸ್?
ಹಾಂ?
ಮಿಸ್ಟರ್ ಸೇಂಟ್ ಲೆಡ್ಜರ್ ತಡವಾಗಿ ಬರುವ ಹಾಗಿದೆ.
ನೀವು ವಿಮಾನ ಹತ್ತುತ್ತೀರಾ? ಇದು ಹೊರಡುವ ಸಮಯ.
ನನಗೆ ಒಂದೆರಡು ನಿಮಿಷ ಕೊಡುವಿರಾ? ಏಕೆಂದರೆ ಆತ ನನಗೆ ಇನ್ನೂ ಕರೆ ಮಾಡಿಲ್ಲ.
ಅಸಲಿಗೆ, ಮತ್ತು, ಇದು ತಮಾಷೆಯ ಪ್ರಶ್ನೆಯಾಗಿ ಕಾಣಿಸಬಹುದು,
ಆದರೆ ನಮ್ಮ ವಿಮಾನ ಎಲ್ಲಿಗೆ ಹೋಗುತ್ತಿದೆ ಎಂದು ನಿಮಗೆ ಗೊತ್ತೇ?
ರೇಕ್ಯಾವಿಕ್. ಮುಂಚೆ ಅಲ್ಲಿಗೆ ಹೋಗಿದ್ದೀರಾ?
ಹೋಗಿದ್ದೇನೆ, ಹೌದು.
ನಾವು ಸಾಮಾನ್ಯವಾಗಿ ಕ್ರಿಸ್‌ಮಸ್‍ಗೆ ಹೋಗುತ್ತೇವೆ, ತುಂಬಾ ಸುಂದರವಾಗಿರುತ್ತದೆ.
ನಿಮಗೆ ಅಲ್ಲಿ ಮನೆ ಇದೆಯಾ?
ಇದೆ. ಇದೆ.
ಅಂದರೆ, ಅದು ನಮ್ಮ ಮನೆ ಅನಿಸುತ್ತೆ.
ನನಗೆ ಗೊಂದಲವಾಗುತ್ತದೆ. ನಾನು ಅಲ್ಲೇ ಇರುತ್ತೇನೆ.
ಧನ್ಯವಾದಗಳು.
ತಡವಾಗಿದ್ದಕ್ಕೆ ಕ್ಷಮಿಸು.
ಓಹ್, ದೇವರೇ.
ಸಧ್ಯ, ದೇವರೇ! ನೀನು ನನ್ನನ್ನು ಹೆದರಿಸಿಬಿಟ್ಟೆ.
ಹೌದಾ? ನಾನು ಬರಲ್ಲ ಎಂದುಕೊಂಡೆಯಾ?
ಇಲ್ಲ, ಬರುತ್ತೀಯಾ ಎಂದು ಗೊತ್ತಿತ್ತು.
-ಹಾಗಾದರೆ, ರೇಕ್ಯಾವಿಕ್‍ಗಾ? -ಹೌದು.
ಬಿಸಿನೀರಿನ ಬುಗ್ಗೆಯ ಮೇಲೆ ನನಗೊಂದು ಸ್ವಂತ ಜಾಗ ಇದೆ.
ಮಿಷೆಲಿನ್ ಬಾಣಸಿಗ, ಖಾಸಗಿ ಭದ್ರತೆ, ಪಂಚತಾರಾ ಸೌಲಭ್ಯಗಳಿರಲಿವೆ.
ಅದ್ಭುತವಾಗಿದೆ.
ನಿನಗೇನು ಅನಿಸುತ್ತೆ?
ನನಗನಿಸುತ್ತೆ…
ಕೇಳಲು ಅಪ್ಪಟ ನರಕದಂತೆ ಇದೆ ಅಂತ.
ನನ್ನನ್ನು ಕ್ಷಮಿಸು. ಅದು ನನಗೆ ಆಗಿಬರುವುದಿಲ್ಲ.
ಸರಿ. ಹಾಗಾದರೆ, ನಾವು ರೇಕ್ಯಾವಿಕ್‍ಗೆ ಹೋಗಬೇಕೆಂದಿಲ್ಲ.
ನಿನಗೆ ಎಲ್ಲಿಗೆ ಹೋಗಬೇಕು?
ಅಮ್ಮ
ಪ್ರೀತಿಯ ಅಮ್ಮ, ನಾನು ಆಲಿವರ್‌ನನ್ನು ಕ್ಷಮಿಸಿದಂತೆ ನೀವು ಸಹ ನನ್ನನ್ನು ಕ್ಷಮಿಸುವಿರೆಂದು ಭಾವಿಸುವೆ.
ಅವನು ನಾವಂದುಕೊಂಡಿದ್ದಕ್ಕಿಂತ ಹೆಚ್ಚಾಗಿ ನಮ್ಮಂತೆಯೇ ಇದ್ದಾನೆ.
ಡಿಟೆಕ್ಟಿವ್ ಫ್ಲಿನ್ ಶ್ಯಾನನ್
ಪ್ರತಿಯೊಬ್ಬರಲ್ಲೂ ರಹಸ್ಯಗಳಿವೆ.
ಪ್ರತಿಯೊಬ್ಬರೂ ಸುಳ್ಳು ಹೇಳುತ್ತಾರೆ.
ಯಾವ ಕಾರಣಕ್ಕೋ ಗೊತ್ತಿಲ್ಲ, ಇತ್ತೀಚೆಗೆ ಅದೃಷ್ಟ ನನ್ನ ಕಡೆ ಇರುವಂತಿದೆ.
ಬಹುಶಃ ಈ ವಿಶ್ವವು ಕರ್ಮ ಸಿದ್ಧಾಂತವನ್ನು ನಂಬುತ್ತದೆ.
ನನ್ನ ತಪ್ಪುಗಳಿಗೆ ಆಲಿವರ್ ಬೆಲೆ ತೆತ್ತನೇ?
ಕ್ರೂರ ಸೀಪೋರ್ಟ್ ಕೊಲೆಗಾಗಿ ಡ್ರಗ್ ವ್ಯಾಪಾರಿ ಬಂಧನ
ಅವನ ತಪ್ಪುಗಳಿಗೆ ನಾನು ಬೆಲೆ ತೆತ್ತೆನೆಂದು ಗೊತ್ತು.
ನಾವೂ ಸಹ.
ವರ್ಷಗಟ್ಟಲೆ ಅದಕ್ಕಾಗಿ ಬೆಲೆ ತೆತ್ತಿದ್ದೇವೆ.
ಕ್ರಿಸ್ಟಿನ್ ಮಾರ್ಟಿನ್ ಅವರಿಗೆ ಪಾವತಿಸಿ ಎರಡು ಮಿಲಿಯನ್ ಡಾಲರ್
ಆದರೆ ಈಗ, ನಾವೆಲ್ಲರೂ ಉತ್ತಮ ಸ್ಥಿತಿಯಲ್ಲಿದ್ದೇವೆ ಎಂದು ನೀವು ಒಪ್ಪುವಿರೆಂದು ಭಾವಿಸುತ್ತೇನೆ.
ಕೆಲವರು ಒಟ್ಟಿಗೆ ಇರಲೆಂದೇ ಹುಟ್ಟಿರುತ್ತಾರೆ.
ಎಂತಹ ಕೆಟ್ಟ ಸಂದರ್ಭಗಳಿದ್ದರೂ ಸಹ.
ನಾನು ಆಲಿವರ್‌ನನ್ನು ಹುಡುಕಿಕೊಂಡು ಬಂದಾಗ,
ನಾವು ಎಂದಿಗೂ ಊಹಿಸಿರಲಿಲ್ಲ, ಇಂದು ಈ ಹಂತಕ್ಕೆ ಬಂದು ತಲುಪುವೆವು ಎಂದು.
ಇಲ್ಲಿಗೆ ತಲುಪಲು ಎಂತಹ ಕತ್ತಲೆ ಮತ್ತು ತಿರುವುಗಳ ಹಾದಿಯನ್ನು ನಾವು ಕ್ರಮಿಸುತ್ತೇವೆ ಎಂದು.
ಅವನು ತನ್ನ ಮನಸ್ಸಿನ ಮಾತು ಕೇಳಲು ಎಲ್ಲಾ ಅಪಾಯದ ಸೂಚನೆಗಳನ್ನು ಕಡೆಗಣಿಸಿದ.
ಹಾಗೂ ಭವಿಷ್ಯ ವಿಭಿನ್ನವಾಗಿರುತ್ತದೆಂದು ಭಾವಿಸಿ, ನಾನು ಹಿಂದೆ ನಡೆದದ್ದನ್ನು ಕಡೆಗಣಿಸಿದೆ.
ಈ ಎಲ್ಲಾ ತಪ್ಪುಗಳು ಒಂದು ಸರಿಯಾದ ದಾರಿಯನ್ನು ಮಾಡಬಲ್ಲವು ಎಂದು ಭಾವಿಸಿದ್ದು ನಮ್ಮ ಮುಗ್ಧತೆ.
ಆದರೆ ಈ ಬಾರಿ, ಹಾಗೆಯೇ ಆಯಿತು.
ಎಲ್ಲರೂ ನನ್ನನ್ನು ಹುಚ್ಚಿ ಎನ್ನುತ್ತಾರೆ, ಆದರೆ, ನಿಜ ಹೇಳಬೇಕೆಂದರೆ, ಅವನೂ ಹುಚ್ಚನೇ.
ಕೆಲವೊಮ್ಮೆ ನಾನು ನಮ್ಮ ಮುದ್ದಾದ ಮಗು ಶೇನ್‍ನನ್ನು ನೋಡಿ,
ಅವನನ್ನು ಕೇಳುತ್ತೇನೆ,
"ನೀನು ನಿಮ್ಮಮ್ಮನ ತರಹ ಹುಚ್ಚನಾ, ಅಥವಾ ನಿಮ್ಮಪ್ಪನ ತರಹ ಹುಚ್ಚನಾ?" ಎಂದು.
ನಾಳೆ ಏನಾಗುತ್ತದೆಂದು ನೋಡಲು ಕಾತರಳಾಗಿದ್ದೇನೆ.
ಮತ್ತು ಅದರ ಮಾರನೇ ದಿನ, ಮತ್ತು ಅದರ ಮಾರನೇ ದಿನ.
ಪ್ರೀತಿಯಿಂದ, ನಾನು.
ಉಪ ಶೀರ್ಷಿಕೆ ಅನುವಾದ: ಮಾಲತಿ ಉಮೇಶ್ ಗೌಡ
ಸೃಜನಶೀಲ ಮೇಲ್ವಿಚಾರಕರು: ಅಭಿಜಿತ್ ರ